Návrh komuniké

Vláda Slovenskej republiky na svojom zasadnutí dňa ................. prerokovala Správu o činnosti Antidopingového výboru Slovenskej republiky a schválenie Dodatkového protokolu Dohovoru proti dopingu Rady Európy a súhlasí s jeho podpisom.

Podpísanie Dodatkovému protokolu Dohovoru proti dopingu Rady Európy bez výhrady schválenia umožní Slovenskej republike v úzkej spolupráci s členskými krajinami Rady Európy a stranami Európskeho kultúrneho dohovoru účinnejšie zabezpečovať ochranu pred nedovoleným používaním dopingových látok a dopingových metód. Tým sa vytvoria ďalšie podmienky pre optimálny rozvoj športu, v súlade s jeho špecifickým poslaním, pri rešpektovaní jeho základných ľudských hodnôt a princípov a pri šírení medzinárodného porozumenia.